SREBRNE PALE SPLITSKE STOLNE CRKVE 
PRIJATELJ KRUNO 


U bogatim inventarima dalmatinskih riznica često se navode sre- 
brne pozlaćene oltarske pale. Te pale, koje obično imaju formu re- 
ljefnih poliptiha, pripadaju u tipične rekvizite romaničkih i gotičkih 
crkava Dalmacije. Umjesto slikanih poliptiha, nad antependijima 
glavnih oltara, uspravljali su se blještavi poliptisi zlatne i srebrne bo- 
je, koji su davali notu osobitog i naglašenog bogatstva i raskoši, Metal 
je, sa svojim refleksima i osjećajem čvrstog dostojanstva, koji iz nje- 
ga proizlazi, pridonosio tom traženom efektu, 


Čitav se niz takvih oltarskih srebrnih pozlaćenih pala spominje 
u inventarima i dokumentima dubrovačkih riznica i dubrovačkih zla- 
tarskih majstora. Na žalost, nijedna nam se nije sačuvala, Posljednja, 
koja je, oštećena i istrošena, bila dotrajala u crkvi domenikanaca, pro- 
pala je u prošlom stoljeću, U dubrovačkoj su se crkvi Male Braće na- 
lazile srebrne reljefne pale, o kojima nam govore stari dubrovački 
pisci i dokumenti iz dubrovačkoga arhiva. Jedna se pala nalazila u 
crkvi sv. Vlaha. U Gradijevim spisima, u dubrovačkom arhivu, koji 
govore o gradnji dubrovačke katedrale, a koje ću drugdje objelodaniti, 
nalazi se pismo nekoga Jakova Caramonde, koji piše g. 1675. o sla- 
nju dvaju srebrnih oltara (altari d'argento) u Veneciju radi prodaje, I ti 
srebrni oltari ne mogu biti drugo nego baš takve srebrne oltarske pa- 
le, koje su resile dubrovačku stolnicu.! 


Sretniji je od Dubrovnika bio Kotor, u kome se takva pala saču- 
vala sve do danas. To se vanredno umjetničko djelo nalazi u apsidi 
kotorske katedrale, iza glavnoga oltara. Prekrasan taj rad našeg go- 
tičkog zlatarskog umjetnog obrta počeo se izrađivati g. 1437, Na nje- 
noj su izradi jamačno sudjelovali zlatari iz kotorskih radionica, čija 
domaća imena, od Marina Adamova i Dobruška Milovanova do Ni- 
kole Matkova i Jurja Radišića, izlaze iz spisa kotorskog arhiva, Cen- 
tralni reljef Krista, »Maiestas«, izradio je g. 1441, švicarski zlatar 


1 O dubrovačkim palama zahvaljujem za podatke & L, Beritiću. V. također 
Fiskovićevu studiju o dubrovačkim zlatarima u »Starohrvatskoj prosvjeti«, Serija 
III, br. 1, Split 1950. i rad Bujasa, Iz dubrovačkih starina, u Rešetarevu zborniku 
iz dubrovačke prošlosti, Dubrovnik 1931, str, 81-85, 

Hans iz Basela. Rad je završen oko g. 1453. Oko Krista nižu se u ma- 
lim edikulama likovi Bogorodice, sv. Ivana Krstitelja, sv. Tripuna, 
dvanaestorice apostola i dvaju evanđelista, poredani u dva niza, Ar- 
kade su bile odijeljene stupićima sa korintskim kapitelima, na kojima 
su ležali obli lukovi.? 


I u ostalim gradovima Dalmacije, pa i Primorja i Istre, slične su 
se pale dizale na oltarima. Jedna od najljepših sačuvanih naših pri- 
morskih pala, renesansni srebrni poliptih u bazilici u Poreču, danas 
služi kao antependij pod oltarom, iznad kojeg se diže poznati ciborij 
sa mozaicima mletačkih mozaicista Duecenta.* 


Takovih je oltarskih pala imao i Split, gdje su radili, prema Fi- 
skovićevim podacima iznesenim u Marulićevu Zborniku (izdanje Ju- 
Soslavenske akademije g. 1950), mnogobrojni domaći zlatari, 

Problem je samo, da li nam se od njih koja pala sačuvala. 

Najstariji spomen o oltarskoj srebrnoj pali u splitskoj katedrali 
nalazimo u inventaru splitske riznice iz g. 1342., koji na kraju spo- 
minje: 

»Item, unam anchonam magnam de argento super altare s, Dompnii 
ad opus levatum cum imaginibus duodecim Apostolorum.«“ 


Inventar iz g. 1400, spominje ih već dvije: 


»Unam liconiam magnam argenti ad altare magnum, Unam lico- 
niam argenti ad altare sancti Dompnii.«" 

Iz tih se podataka mogu izvući dva zaključka: 

1) Do g. 1342, postojala je samo jedna reljefna oltarska pala, i to 
na oltaru sv. Dujma. Na njoj su bili likovi apostola u reljefu. Tu se 
»anchona« spominje tada kao velika. : 
= 2) G. 1400. pojavljuje se i druga pala na glavnom oltaru, ali je ta 
u razmjeru sa starijom veća i ta će g. 1400, biti »magna«, dok će ona 
na oltaru sv, Dujma ostati obična »liconia.« 


Da je u tom razdoblju ta pala nastala, znamo i iz dokumenata. 
Fisković je iznio zanimljiv dokumenat, po kome je njen autor Ivan 
Gerardov iz Pesara (Johannes Gerardini), talijanski zlatar, koji je do- 
bio g. 1369, sumu od 319 dukata i 151% groša za izradu te oltarske pa- 
le, koja je bila dana na procjenu u Veneciji g. 1371,“ 


* Za kotorsku palu sr. Stjepčević, Katedrala sv, Tripuna u Kotoru, prilog Vj. 
za arh. i hist, dalm, LI, Split 1938, str. 16—17. 

š Vidi repr. u Molaioli, La basilica Eufrasiana di Parenzo, Padova 1943, 

* Inventar split, riznice iz 6. 1342. obj, je u Farlati, Illyricum Sacrum III, Ve- 
necija 1765, str, 317-318. 

5 Inventar splitske riznice iz $. 1400 obj. je u Farlati 0. c,, str, 349-350 i u 
Praga, Antichi inventarii del tesoro del Duomo di Spalato, Archivio storico per 
la Dalmazia XX, .1935, str, 7-11 pos, ot, : : : 

5 Fisković, cit, članak u Starohrvatskoj prosvjeti i Fisković, Nekoliko doku- 
menata o našim starim majstorima, Vj. za arh, i povj. dalm. LII, Split 1950, str, 6 
pos. otiska. O istome zlataru i Praga o: c, str, 5 pos, otiska. 

Od toga se pesarskoga zlatara sačuvao sve do 18, st. još jedan 
rad, jer nadbiskup Nikola Dinarić u svom inventaru g. 1757. spominje: 
»un pezzo d'argento con smalto colla seguente iscrizione: DIE XV 
APRILIS EGO IOHANNIS FILIVS GERARDI ET DE PERSAVRO«. 
Tom komadu danas više nema traga.“ 

Tu palu Ivana Gerardova možemo pratiti sve do 18. st. Kroz go- 
tiku i kroz renesansu sačuvala je ona svoje počasno mjesto na olta- 
ru“ U doba nadbiskupa Markantuna Dominisa pala je bila još na svom 
mjestu; »Icona dicti altaris maioris in duas divisas partes complicatur 
et habet multas sanctorum figuras ex lamina argentea relevatas, an- 
tiquum sane opus; sed rudis artificis.«? 

Između g. 1604, i g. 1682. pala je bila uklonjena. To vidimo u vi- 
zitaciji nadbiskupa Stjepana Cosmija, po kojoj je taj tipični ba- 
rokni nadbiskup bio dao nalog za njenu »bolju upotrebu«'“: Vidit 
quoque argenta fracta antiquata et inutilia, praecipue iconem olim 
altaris maioris, quae in duas divisas partes complicatur habens sancto- 
rum figuras ex lamina argentea; opus antiquum ac rudis artificis; 
quorum pleraque posse melius converti in candelabra et vasa decen- 
tia, ad ornamentum ecclesiae et altarium , , . praedicta argenta in 
meliorem formam et usum redigi et cum reliquiis in aptiori loco col- 
locari.« 

Ipak to nije izvršeno, U inventaru iz g. 1694., prvom inventaru 
riznice nakon njena sređivanja i pri početku sistematskog vođenja 
inventara, spominje se, na kraju svih predmeta: »Una pala vecchia 
d' argento all' anticha, dorata con figure«,"“ Već je bila uklonjena s ol- 
tara, a na njenu su mjestu bili pozlaćeni anđeli Cosmijeva oltara, koji 
se nalazio u prolazu između oktogona i Dominisova proširenog kora? 
i koji su nosili ciborij sa Ponzonijevim baroknim slikarijama.“ Među 
staro srebro, pala je skrivena u rizničke ormare. 

Kroz sve dalje izvještaje i inventare pala se spominje na posljed- 
njem mjestu, Detaljniju precizaciju imamo u inventaru iz g. 1709.: 
»Una pala d'argento, con santi e figure di rilievo all' antica e miste 
nell' armadio vecchio,!* 

G, 1712. popisivači inventara spominju: »Una pala d' argento con 
figure di santi a rilievo all'anticha quanto disse Messer Tesorier pre- 
decessore attrovarsi nella tesoreria vecchia di cui ha le chiavi il zu- 

ano di S, Doimo.«'* Pala se, dakle, više ni ne čuva u riznici. U ne- 
boj zabačenoj škrinji, »staroj riznici«, dospjela je među krhotine sre- 
bra, u rušilačkom jeku nametljivog baroka. Čak je ni rizničar nije vi- 


7" Vizitacija nadbiskupa Dinarića (Arh. spl. nadb., 80), 

5 Za XVI stoljeće nemamo nijedan inventar splitske riznice, 

? Vizitacija nadbiskupa Dominisa (Arh. spl. nadb, 15), str. 5. 

1 Vizitacija nadbiskupa Cosmija (Arh. spl. nadb. 47), str. 6. 

11 Knjiga riznice (Kapt. arhiv u Splitu br. 125), inv. g. 1694., str, 2r — 4r, 

1? Prijatelj, Barok u Splitu, Split 1947., str, 39, 

a Ponzoniju, Prijatelj, Dalmatinski opus slikara Mateja Ponzoni, Hrv, Kolo 
1950., br. 2. 

1 Knjiga riznice (Kapt. arhiv u Splitu br, 125), inv, 6. 1709, str, 23 r — 25 r, 

15 Knjiga riznice cit., str. 30-32. 

dio; — ona se nalazi negdje izvan ruke — spominje se samo prema iz- 
javi starog rizničara Petra Marulića, A po tom njegovu podatku pre- 
lazi taj zapis iz godine u godinu, iz inventara u inventar, Posljednji sa- 
čuvani inventar u knjizi riznice iz g. 1732. spominje šablonski: »Una 
pala d'argento vecchia con figure di santi a rilievo esistente nella te- 
soreria vecchia«.“ U inventaru riznice splitske iz g. 1753., koji je 
nadbiskup Nikola Dinarić priložio svojoj kanonskoj vizitaciji, pala se 
više ne spominje,'" Cosmijev je nalog izvršen u zakašnjenju od nekih 
šezdesetak godina, Između g, 1732.-1753. od stare gotičke pale sa 
Slavnog oltara ipak su učinjeni drugi predmeti. Jamačno je nekoli- 
ko baroknih svijećnjaka u inventaru splitske riznice saliveno od nje- 
zina srebra. 

Neznamo, kakva je bila ta splitska glavna pala. Nastala u vrije- 
me uspona i cvata kasnosredovječnog zlatarstva, djelo talijanskog zla- 
tara, velika po svojim dimenzijama, sa reljefnim prikazima svetaca, 
među kojima su jamačno bili likovi Dujma, Staša i Arnira, ta je oltar- 
ska pala propala zauvijek, Svaka detaljnija hipoteza o njenu izgledu 
smjela je i promašena, 

+ + + 


Dok nam je tragična sudbina oduzela mogućnost da proučimo 
glavnu splitsku oltarsku palu, pokušat ću ovdje da rekonstruiram palu 
sa oltara sv. Dujma, kojoj ću objelodaniti dosad u tom smislu neza- 
pažene njene sačuvane dijelove, 

Pala na oltaru sv. Duima iza g. 1400, više se ne spominje. Spomi- 
nje se međutim u inventaru iz g. 1493.; »Undecim apostoli argenti«, 
a malo prije njih, u istom popisu: »Imago Sancte Marie magna argenti 
carens a parte posteriori.«'* Spomen jedne Bogorodičine figure bez 
stražnje strane i rastavljeni likovi apostola mogli bi biti indicij za sudbi- 
nu pale, Likovi Bogorodice i apostola, sačuvani do danas, nalaze se, 
naravno u svim inventarima riznice. G, 1694, (1. c.) spominje se: »L' ef- 
fizie della B. Vergine col suo Bambin d'argento, vota; Undici apostoli 
d'argento in piccolo, voti e rotti«. Zanimljivo je da Gospin lik ne spo- 
minje inventar iz g. 1753. (i inače nepotpun), dok za apostole veli: 
»Undici statuette d' argento esprimenti gli apostoli«."" I Gospa i apo“ 
stoli »prazni« i »bez dna«, kako ih ti stari popisi zovu, sačuvali su nam 
se sve do današnjeg dana. 

Mislim, da je hipoteza, da bi ti likovi Bogorodice i apostola bili 
dijelovi te pale, apsolutno argumentirana. Njoj u prilog govori činje- 


1% Knjiga riznice cit, str, 56-57. Između tih dvaju inventara postoji u istoj 
knjizi podatak iz g. 1725., iza inventara te godine, koji glasi: »Le reliquie e li argenti 
deseritti del restante inventario col restante sono stati consegnati da me Girolamo 
Gaudenzio tesorier presente al signor Niccolo Capogrosso tesorier  successore ,, 
dichiarando che della pala d'argento vecchia si attrovava quasi distaccato un capel(?) 
d'argento e questo per sicurezza fu dalla stessa levato e rinosto nella tesoreria 
qual pure si conserva.« Pala se ipak katkad kontrolirala, 

17 Vizitacija nadbiskupa Dinarića (Arh. spl. nadb. 80), 

18 Inv, obj. u Praga o. c., str. 12-13 pos. otiska, 

9% Vizitacija nadbiskupa Dinarića o, c, 

nica, što se iza g. 1400, više ne pojavljuje u inventarima pala sa olta- 
ra sv. Dujma, dok se ona na glavnom oltaru i dalje spominje, Nju po- 
tvrđuje fakat, što se baš otada, od prvog idućeg inventara, iz g, 1493. 
dalje, stalno do danas nalaze u riznici i u inventarima likovi Bogoro- 
dice i jedanaestorice apostola, koji su inače po svojoj funkciji apso- 
lutno nejasni, osim u ovakvoj interpretaciji, Podatak inventara, da je 
na toj pali bilo prikazano dvanaest apostola, zato je još jača potvrda, 
Jamačno je u doba kakvih borba ili otkupa grada bilo potrebno dati 
neku količinu srebra, te je grad to riješio time, što je salio dekorativ- 
ne djelove svoje pale, sačuvavši kultu same likove svetaca. Sličnih 
pojava pljačke ili otkupa s crkvenim tresorima u kasnom srednjem 
vijeku imamo mnogo; u samom Splitu opće je poznat slučaj sa »po- 
sudbama« zlata Hrvoju Vukčiću g. 1402." Tada je, u takvom jednom 
slučaju, ako ne u tome, nastradala pala, a pri lijevanju je valjda na- 
stradao i dvanaesti apostol, koji nedostaje od prvog početka, 

Te figure u reljefu Bogorodice i apostola interpretirane kao dje- 
lovi pale dobijaju na svom značaju i zato ćemo se na njima opširnije 
zadržati (sl. 1-5). 

Bogorodica sjedi na prijestolju i drži Isusa u krilu, Odjevena je 
u haljinu i preko glave prebačeni plašt, ukrašen rubom malih deko- 
rativnih rombova. Male kuglice krase borduru Isusove haljine, Isus, 
kovrčastih kosa, gleda uvis, U ruci mu je svitak, Vrlo je karakteristi- 
čan način, kako mu se na prsima savija haljina, praveći neprirodni 
trouglasti nabor, Gospa sjedi na jastuku ukrašenom malim rombovima. 
Prijestolje ima na izmjeničnim poljima dekor svinutih bršljanovih li- 
stova i ornamenat šupljih kvadratića, na čijim su uglovima dekorativ- 
ne izbočene kružnice. Stanje sačuvanosti je slabo, osobito na rubovi- 
ma, Vis, lika je 69 cm. 


Uz lik Gospe sačuvano je i jedanaest likova Apostola, oko 20-25 
cm visine, u reljefu, bez dna, Već g, 1493., kada se ti likovi po prvi 
put spominju, bilo ih je jedanaest, te znači, da je prvi odmah propao. 

G, 1698. otposlan je jedan od tih apostola (un apostolo d'argento 
shizato pesa onze 5.3) u Mletke, da se popravi, uz uzorak drugih dva- 
ju, i to istom prigodom, kada su zlataru Trivisanu poslane gotičke 
glave sv, Dujma i sv, Arnira, da ih preradi i odjene u barokni dekor,! 


G, 1699, taj je apostol povraćen, a da nije bio popravljen niti se 
od njega napravio novi." Stanje tih likova apostola je vrlo loše. Srebro 
je zgužvano, lica su istučena, razbita, zgnječena. Sveci su gotovo svi 
bradati. Kosa je ostvarena kovrčastim ili ravnim prugama, Brada je 
sad u ravnim prugama, sad u kovrčama, varirajući od spiralne pruge 
do nemirnog čuperka. Oči su postignute pomoću duguljaste izbočine 
bademastog oblika sa udubljenom tačkom. Plaštevi se različito nabiru 
i spuštaju, ali kod svih likova bez razlike nailazimo neobičan nabor 


2% Praga 0, c. str, 10 pos. otiska, 
* Knjiga riznice 0. c,, str, 11 (zapisnik od 30. V, 1698), 
2? Knjiga riznice 0. c., str, 11 r. (zapisnik od 30, IV. 1699), 

haljine na prsima, na koji smo već upozorili kod odjeće Krista u Go- 
spinom naručju na figuri Bogorodice. Ta karakteristika neporecivo 
spaja sve te likove skupa. Bordure odjeće imaju ornament romba, Ne- 
ki od svetaca drže u ruci svitak (rotulus), drugi bogato dekoriranu 
knjigu, Na knjizi jednog apostola je natpis, 


Nesumnjive analogije i stilski dodiri spajaju ove likove u jednu cje- 
linu, Jamačno u dva reda u malim arkadicama, kao što su postavljeni 
sveci s kotorske pale oko veće figure Krista, na srebrnoj pali u kate- 
drali u Kotoru, stajali su ti likovi apostola oko figure Bogorodice. 


Priloženi crtež prikazuje kako zamišljam rekonstruiranu tu staru 
srebrnu splitsku oltarsku palu sa oltara sv. Dujma. Nacrt rekonstruk- 
cije je rad kustosa zadarskog muzeja prof. Ive Petriciolia, kome i ovdje 
zahvaljujem na prijateljskoj suradnji (sl. 6). Nisam namjerno obradio 
neke djelove, stupiće, kapiteliće i ostale dekorativne elemente, jer 
sam htio da tu dadem samo sigurne i bitne djelove, t, j. raspored li- 
kova i opću rekonstrukciju, za koju imamo sačuvane konkretne ostat- 
ke, Ostalo možemo da u sebi rekonstruiramo, na osnovi suvremenih 
analogija, Pala se po prvi put spominje g. 1342, Stilska nam analiza 
pokazuje, da njen postanak nije mnogo raniji 

U Dalmaciji imamo jednu datiranu Bogorodicu, koja ima sa ovom 
našom ikonografski nesumnjive frapantne dodire, To je reljef Bogo- 
rodice u luneti glavnog oltara zadarske stolne crkve sv. Stošije. Ma- 
rija sjedi na tronu sličnoga tipa, na jastuku jednake forme. Njen je 
stav i položaj jako sličan položaju na splitskom srebrnom reljefu. Na- 
bori su jedino na kamenom reljefu teži, masivniji; osjeća se tu više 
posljednji dah romaničke punine, Bit će da je tom utisku razlog i ka- 
meni materijal, U splitskom reljefu se više osjeća dah gotike u lakoj 
kadenci i u ritmu nabora, koji se spuštaju sa plašta i sa haljine. Ako 
uzmemo, da je zadarski portal datiran g. 1324., imamo još jedan dokaz, 
da se datiranje splitske srebrne pale ne može postaviti jako daleko.“ 


Neke analogije ima naša Bogorodica i sa trogirskim drvenim po- 
liptihom u crkvi sv. Nikole u Trogiru.“ Na tom je reljefu gotika mno- 
go naglašenija i u stavu i izrazu figura, i u naborima odjeće, i u orna- 
mentici, ali je isti duh tu. Taj trogirski poliptih Fisković pripisuje mle- 
tačkim majstorima i datira ga potkraj XIV, stoljeća, što odgovara in- 
direktno dataciji naše pale. 

Raniji zanimljivi oblik tog ikonografskog tipa Bogorodice i neke 
analogije u kompoziciji imamo i u krasnoj izvezenoj figuri Bogorodice 
na antependiju iz riznice sv. Marije u Zadru, još jamačno iz najranijeg 
XIV, stoljeća. 


23 Iveković, Dalmatiens Arhitektur und Plastik T, 121, 124, 

2% Fisković, Gotička drvena plastika u Trogiru, Rad 275, Zagreb 1942., str. 
102 i sl, 12, 

25 Cecchelli, Zara, Roma 1932. i u svim glavnim djelima o Zadru. V, i Toesca, 
II Medioevo, Torino 1927., str. 1093 i sl. 784 i Lavagnino, Il Medioevo, Torino 1936., 
str. 439 i sl. 506. 

I lik Bogorodice i likovi apostola imaju osobine gotičkog talijan- 
skog zlatarstva sredine XIV, st. Frapira nas samo, ako ih uporedimo 
sa radovima našeg dalmatinskog zlatarstva toga vremena, neka veća 
sloboda, smisao za kompoziciju, spontaniji gotički zamah, Stoga, ne 
isključujući mogućnost pojave kojeg naprednog i jačeg domaćeg zla- 
tara, skloniji sam vjerovati, da je ona produkt talijanskog zlatarstva, 
kao što i je većina tih naših srebrnih pala, 

Tome tipu Bogorodice, a donekle i apostola, možemo pratiti raz- 
voj kroz talijansko slikarstvo trecenta, da bi se kasnije, sa sve izrazi- 
tijom notom goticizma, provlačio i u XV, st,“ 

Pala splitske riznice, sa Bogorodicom i apostolima, nastala vrlo 
vjerojatno između drugog i četvrtog decenija XIV, st., bila import ili 
djelo domaćeg majstora, ovako rekonstruirana, spada u najmonumen- 
talnija djela naše starije zlatarske kulturne baštine, 


2 Venturi, Storia dell'arte italiana V, Milano 1907, fig. 33, 34, 35, 441 itd, 

Rćsumć 
RELIEFS D' ARGENT (»PALE«) DE LA CATHEDRALE DE SPLIT 


L'auteur ćtudie les reliefs d'arćent qui se trouvaient au-dessus de deux autels 
de la Cathćdrale de Split. Sur le plus grand des deux, nous ne sommes rensei$nćs 
que par les sources d'archives; c'est Toeuvre d'un orfevre italien, Jean Gćrard 
de Pesaro. Il a ćt6 exćcutć en 1369; de 1400 a 1732 il figure dans Vinventaire de 
Ieglise et du Tresor et lon sait qu'il fut fondu en argent entre 1732 et 1753. 
L' autre est mentionnć dčs 1342 |'auteur pense que les parties de ce relief sont 
encore conservćes dans le Trćsor de la Cathćdrale de Split et reprćsentent la Vierge 
e les Apdtres, Il en donne la reconstruction, l'analyse et les dates - pensant qu'il 
s'agit la d'un travail de la premičre moitić du XIVeme sičcle, C' est probablement 
Voeuvre d'un orfevre italien, bien qu'il ne soit pas impossible de lattribuer a un 
artiste local inconnu et de grande valeur, 

Srebrne pale splitske stolne crkve 


K. Prijatelj: 

Pokušaj rekonstrukcije srebrne splitske pale, crtež J, Petricioli 


K. Prijatelj: Srebrne pale splitske stolne crkve 


Marija sa sinom sa srebrne pale splitske stolne crkve 


XXII. 


TAs Io foujojs fo>jsuijds n ojed 2u1qo1s Igojsody 


"TIIX X ZAO 2u[0)s oysujds sjed 2urqaig :ljejeki1g "X 


TAXj19 foujojs fosjsijds n ojed 2u1qais IJozsody 


*AIXX GALI 2ujoJs aysnjde sjed 2urqais :ljajektig X 


TA3j19 foujojs fosjsijds n ojped 2u1rqois Igozsody 


*"AXX Haso 2ujojs 2xjsnjds sjed 2uiqois :ljejeltnag "3 


TAyj19 loujojs loysijds n oged »urqeais r1ojsody 


TIAXX ZAO 2ujoJs 2xysnjde ojed su1qais :ljajehing "X 


